### Beslutningstema

Orientering om effektiviserings- og prioriteringskatalog samt prioritering af forslag til udvidelser finansieret inden for fagudvalgets budgetramme.

Fagudvalgets arbejde omfatter:

* Forslag til effektiviserings- og prioriteringskatalog (På mødet orienteres om de enkelte forslag indenfor udvalgets område)
* Eventuelle udvidelser med forslag til finansiering priorites med 1, 2 eller 3 til senere samlet prioritering.

### Sagsfremstilling

Økonomiudvalget godkendte den 10. februar 2022 Økonomiske procedurer 2022, herunder tidsplan og proces for budget 2023, som blandt indeholder:

Drift, service
En reduktion af servicerammen på 0,65 %, svarende til 12 mio. kr., som foreslås udmøntet i prioriteret rækkefølge således:

1. Direktionen igangsætter et arbejde med at finde forslag til nye initiativer med et effektiviseringspotentiale, som kan bidrage til et øget råderum
2. Som supplement til arbejdet med at finde forslag til nye initiativer udarbejder forvaltningen et prioriteringskatalog, således at de samlede bidrag fra udvalgsområderne opfylder målsætningen om en reduktion på 12 mio. kr.

Eventuelle ”lokale” fagudvalgsudfordringer håndteres inden for de enkelte udvalgs servicerammer.

Der afsættes ikke midler til udvidelser. Hvis der er behov for udvidelser, skal de søges finansieret inden for udvalgets eget område.

Udvalgets andel af reduktionspuljen på 12 mio. kr. udgør 943.000 kr.

Fagudvalgets arbejde omfatter:

* Forslag til effektiviserings- og prioriteringskatalog (På mødet orienteres om de enkelte forslag indenfor udvalgets område)
* Der er ingen forslag om udvidelser inden for udvalgets område, hvorfor der ikke skal foretages nogen prioritering.

Der er planlagt minibudgetseminar den 30. juni 2022 og budgetseminar den 7. og 8. september 2022.

### Direktionen indstiller,

at effektiviserings- og prioriteringskataloget tages til efterretning,

at eventuelle budgetudfordringer inden for fagudvalgets område drøftes, og

at sagen oversendes til budgetseminaret.

### Beslutning

Orienteringen taget til efterretning.